สวัสดีค่ะ ดิฉันอายุ20ปี ตื่นเช้าขึ้นมามีอาการปวดหลังขยับตัวไม่ได้ ปวดปนเจ็บ พอลุกขึ้นมาก็เป็นปกติ แต่พอนอนเท่านั้นแหละรู้สึดฃกตัวขึ้นมาเป็นทันที ขยับไม่ได้ต้องเอามาโน้มขอบเตียง แม้แต่พลิกตัวยังรู้สึกเจ็บ เจ็บมาก
สวัสดีค่ะ อาการปวดหลังขยับตัวไม่ได้ดังกล่าวมา อาจจะเกิดจากกล้ามเนื้อหรือเส้นเอ็นอักเสบ อาจปวดร้าวไปได้หลายบริเวณ มักเกิดจากท่าทางหรือการยืนนานๆ ลงน้ำหนักแบบผิดท่า ปวดสัมพันธ์กับท่าทางหรือการกด เป็นสาเหตุที่พบได้บ่อยที่สุด สาเหตุอื่นๆเช่นกระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง หรือการมีนิ่วในทางเดินปัสสาวะ ซึ่งอาจมีปัสสาวะเป็นเลือดร่วมด้วยหากปวดตึงมาก จนขยับได้น้อย ปวดจนรบกวนชีวิตประจำวัน ควรรีบไปพบแพทย์ ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมต่อไปเบื้องต้น สามารถรับประทานยาแก้ปวด ยาแก้อักเสบที่ไม่ใช่สเตียรอยด์ถ้าปวดมาก พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังได้